Controlador de jocs

Calibratge del controlador de jocs
Aquest mòdul proporciona una interfície per a calibrar el controlador de jocs, així com veure quines funcions d'aquesta s'assignen a quin botó lògic o eix.
Aquesta és una captura de pantalla del mòdul Controlador de jocs
El mòdul Controlador de jocs
Dispositiu 	 Aquí podeu veure la ubicació lògica del dispositiu. Si teniu més d'un controlador de jocs, també el podeu seleccionar per a configurar.
Si no es troba automàticament cap controlador de jocs al vostre ordinador i sabeu que n'hi ha un de connectat, podreu introduir aquí el fitxer de dispositiu correcte.
Posició 	 La ubicació de la traça dels eixos X i Y del controlador de jocs. Activeu Mostra la traça per a traçar el camí de la palanca de control d'un punt cap a un altre.
Si la palanca de control no pot arribar a qualsevol punt en aquest gràfic, o si no se centra correctament, cal calibrar el dispositiu.
Botons 	 Un lloc per a veure l'estat pressionant els botons en la palanca de control i si els botons s'assignen correctament. Quan es prem un botó, PREMUT apareixerà al costat del número lògic (com el veu l'ordinador) del botó que s'ha premut.
Eixos 	 Aquí és on es mostren els valors numèrics de les posicions de l'eix. 0 és centrat i els valors màxim i mínim dependran del controlador de jocs i l'eix en particular.
Calibra 	 En fer clic a Calibra s'obrirà un diàleg per a calibrar tots els eixos del controlador de jocs.
Calibrant el controlador de jocs
Calibrant el controlador de jocs
Cada eix ha de ser mogut a la posició mínima, llavors el centre, i finalment a la posició màxima. Un comptador a la cantonada inferior esquerra del diàleg us ajudarà a determinar la manera d'incrementar i disminuir els valors.